चटगाँव (शहर)
चटगाँव या चटगांव (बांग्ला: চট্টগ্রাম चट्टोग्राम), बांग्लादेश का एक प्रमुख बंदरगाह और दूसरा सबसे बड़ा शहर है। चटगांव एक गहरे पानी का प्राकृतिक बंदरगाह है। बंगाल की खाड़ी के पूर्वी तट और कर्णफुली नदी के मुहाने पर स्थित यह शहर, देश के दक्षिणी विभाग में पड़ता है। 2011 में इसकी अनुमानित जनसंख्या 65 लाख से अधिक थी। दक्षिण एशिया में यह वाणिज्य, उद्योग और जहाजरानी (शिपिंग) का एक प्रमुख केंद्र है। यह दुनिया के सबसे तेजी से विकसित होते महानगरों में से भी एक है।
काक्स बाजार
काक्स बाजार (Cox's Bazar ; ) बांग्लादेश का एक नगर है। यह बांग्लादेश के दक्षिणी भाग में स्थित काक्स बाजार जिले का मुख्यालय, मत्स्य पत्तन, और पर्यटन केन्द्र भी है। यह अपने लम्बे, सुन्दर, बालू से भरे, प्राकृतिक समुद्रतट के लिए प्रसिद्ध है। यह चटगाँव से १५० किमी दक्षिण में स्थित है। कॉक्स बाजार को 'पानोवा' भी कहते हैं जिसका शाब्दिक अर्थ 'पीला फूल' है। इसका एक दूसरा प्राचीन नाम 'पालंकी' है।